paragraph_text: AMX-10P je francusko borbeno vozilo pješaštva. Razvoj AMX-10P vozila započeo je 1965. godine s ciljem zamijene starijeg AMX-VCI. Prvi prototip je završen 1968. godine. Nakon ispitivanja i poboljšavanja prototipa, serijska proizvodnja započela je 1972. godine, a sljedeće godine je dostavljen prvi primjerak francuskoj vojsci. Do sada je ukupno napravljeno oko 1810 primjeraka ovog vozila. Zadnji primjerak proizveden je 1994. godine. Francuska vojska je svoje AMX-10P nadogradila od 2006. – 2008. godine s novim motorom i jačim oklopom.